टोटेनहम र म्यानचेस्टर बराबरीमा
पउल पोग्बाको उत्कृष्ट पुनरागमन र अन्तिम समयमा पाएको पेनाल्टीलाई गोलमा परिणत गर्दै म्यानचेस्टर युनाइटेडले शुक्रबार राति इंग्लिस प्रिमियर लिगमा टोटनहमलाई १–१ को बराबरीमा रोकेको छ ।
लन्डन — पउल पोग्बाको उत्कृष्ट पुनरागमन र अन्तिम समयमा पाएको पेनाल्टीलाई गोलमा परिणत गर्दै म्यानचेस्टर युनाइटेडले शुक्रबार राति इंग्लिस प्रिमियर लिगमा टोटनहमलाई १–१ को बराबरीमा रोकेको छ ।८१औं मिनेटमा पाएको पेनाल्टीलाई म्यानचेस्टरका खेलाडी ब्रुनो फर्नान्डेजले गोलमा परिणत गर्दै बराबरी गरेका थिए । यसअघि खेलको२७औं मिनेटमा टोटनहमले स्टेफन बर्गविनको गोलले अग्रता लिएको थियो । खेलको अन्त्यतिर म्यानचेस्टरले फेरि पेनाल्टीको अवसर पाएको थियो ।तर त्यसलाई ‘भार’ ले उल्टाइदियो र टोटनहम पराजयबाट जोगियो । जोसे मोउरिन्होको टोटनहमले यो खेल जितेर युरोपेली च्याम्पियन्स लिग छनोटको दौडमा रहन सक्ने थियो । अब भने उसलाई गाह्रो हुनेछ र म्यानचेस्टर भन्दा चार अंक पछाडि छ । म्यानचेस्टरले भने सबै प्रतियोगितामा आफ्नो १२ खेलको अपराजित यात्रा कायम राख्यो । शुक्रबारको पहिलो खेलमा साउथह्याम्टनले नरविचलाई सजिलै ३–० ले हरायो । नर्विच २१ अंकमा लिग तालिकाको सबैभन्दा पुछारमा छ । 